Põhja-Eesti rannikumadalik
Põhja-Eesti rannikumadalik ehk Soome lahe rannikumadalik on Eesti maastikurajoon, mis ääristab Soome lahte. Poolsaarte kohal on Põhja-Eesti rannikumadalik paarikümne kilomeetri laiune, kohati aheneb aga kitsaks rannaribaks. See hõlmab ka 74 saart, millest suurimad on Naissaar, Väike- ja Suur-Pakri ning Prangli saar. Kuna piiritsoon oli Nõukogude Liidu perioodil suletud, on valdav osa saartest praegu vähe inimtegevuse poolt mõjutatud ja kauni loodusega.